અટલ બિહારી વાજપેયીએ પણ લોકશાહીની પરંપરાને અનુસરીને બહુમતી સાબિત કરવા પ્રયત્ન કરેલા પણ એ પ્રયત્નો ફળ્યા નહીં તેથી તેમણે રાજીનામું ધરી દીધું હતું. યેદિ આણિ મંડળીએ બહુમતી માટે રીતસર ધમપછાડા કર્યા અને એમાં ફાવ્યા નહીં એટલે છૂટકો નહોતો તેથી રાજીનામું ધરી દીધું. યેદિયુરપ્પા સાથે વાજપેયીની સરખામણીનો તો સવાલ જ પેદા નથી થતો પણ લોકશાહી વિશેની ભાજપની માન્યતાઓમાં છેલ્લા બે દાયકામાં જે પરિવર્તન આવ્યું છે એ ફરક આ બંને ઘટનામાં દેખાય છે.